				|

		52012PC0682

			Propunere de REGULAMENT AL CONSILIULUI de modificare a Regulamentului (CE) nr. 723/2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) /* COM/2012/0682 final - 2012/0321 (NLE) */

			   	EXPUNERE DE MOTIVE
1.           CONTEXTUL PROPUNERII
·
Motivele și obiectivele propunerii
Regulamentul ERIC (European Research
Infrastructure Consortium - Consorțiu pentru o infrastructură
europeană de cercetare)[1]
a fost adoptat de Consiliu în 2009 pentru a facilita înființarea și
funcționarea în scop neeconomic a infrastructurilor europene de cercetare.
Prin intermediul regulamentului, a fost creat un nou instrument juridic la
nivelul UE pentru înființarea de infrastructuri europene de cercetare cu
personalitate juridică, recunoscute în toate statele membre. Pentru multe
dintre proiectele incluse în Foaia de parcurs elaborată de Forumul
strategic european pentru infrastructuri de cercetare (European Strategy
Forum on Research Infrastructures - ESFRI) se intenționează
să se utilizeze ERIC ca instrument juridic pentru implementarea și
operarea infrastructurii de cercetare.
Articolul 9 alineatul (1) din Regulamentul
ERIC face o distincție și prevede o diferență de tratament
între statele membre, țările asociate, țările terțe,
altele decât țările asociate, și organizațiile
interguvernamentale. Într-un ERIC, cel puțin trei state membre trebuie
să aibă calitatea de membri [articolul 9 alineatul (2)] și
statele membre trebuie să dețină în comun majoritatea
drepturilor de vot în adunarea membrilor [articolul 9 alineatul (3)]. Un
ERIC poate fi însă găzduit de un stat membru sau de o țară
asociată [articolul 8 alineatul (1)].
Țările asociate și, în special,
Norvegia, au indicat cu claritate că ar fi interesate să participe în
calitate de gazdă sau de membru la un număr semnificativ de ERIC
aflate în curs de pregătire, dacă ar avea drepturile de vot deținute
de un stat membru al UE într-un ERIC și, în special, dacă ar
găzdui un ERIC, contribuind, astfel, în mod substanțial la activitățile
acestuia.
Obiectivul propunerii de modificare a
Regulamentului ERIC este de a evita ca țările asociate să nu
poată deveni gazdă sau membru al unui ERIC din cauza faptului
că, în situația actuală, drepturile lor de vot nu au potențialul
de a reflecta sprijinul lor financiar pentru proiectele ERIC.
·
Contextul general
Până în prezent, nicio țară
asociată sau țară terță, alta decât o țară
asociată, nu a devenit membru al unui ERIC. Având în vedere angajamentul
asumat în cadrul inițiativei „O Uniune a inovării” de a finaliza sau
de a lansa, până în 2015, construcția a 60 % dintre
infrastructurile prioritare de interes paneuropean incluse în Foaia de parcurs
elaborată de ESFRI, este important ca și țările asociate
să poată fi pe deplin implicate, în calitate de membri sau de gazde,
în înființarea și operarea ERIC și să contribuie la aceste
infrastructuri.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Propunerea de
modificări tehnice limitate ale Regulamentului ERIC nu va schimba
evaluarea impactului efectuată de Comisie la momentul la care Regulamentul
ERIC a fost propus spre adoptare de către Consiliu.
3.           ELEMENTELE JURIDICE ALE PROPUNERII
Propunerea de
modificare a Regulamentului ERIC privește exclusiv articolul 9 alineatele
(2) și (3), în care se propune ca un ERIC să poată fi înființat
de minimum un stat membru împreună cu cel puțin două state
membre sau țări asociate. În plus, se propune ca statele membre sau
țările asociate să dețină în comun majoritatea
drepturilor de vot în adunarea generală. Nu se propun alte
modificări.
4.           IMPLICAȚII BUGETARE
Modificarea
propusă a Regulamentului ERIC nu are implicații bugetare pentru
Uniune sau pentru statele membre.
2012/0321 (NLE)
Propunere de
REGULAMENT AL CONSILIULUI
de modificare a Regulamentului (CE) nr.
723/2009 privind cadrul juridic comunitar aplicabil unui consorțiu pentru
o infrastructură europeană de cercetare (ERIC)
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolele 187 și 188,
având în vedere propunerea Comisiei Europene,
după transmiterea proiectului de act juridic
către parlamentele naționale,
având în vedere avizul Parlamentului European[2],
având în vedere avizul Comitetului Economic
și Social European[3],
având în vedere avizul Comitetului Regiunilor[4],
întrucât:
(1)       Regulamentul (CE) nr.
723/2009 al Consiliului din 25 iunie 2009 privind cadrul juridic comunitar
aplicabil unui consorțiu pentru o infrastructură europeană de
cercetare (ERIC)[5]
instituie un cadru juridic care stabilește cerințele și
procedurile de înființare a unui consorțiu pentru o
infrastructură europeană de cercetare, precum și efectele
acestei înființări.
(2)       Sprijinirea și
dezvoltarea infrastructurilor de cercetare în Europa constituie un obiectiv
permanent al Comunității, reflectat, cel mai recent, în Decizia
nr. 1982/2006/CE a Parlamentului European și a Consiliului din
18 decembrie 2006 privind al șaptelea program-cadru al
Comunității Europene pentru activități de cercetare, de
dezvoltare tehnologică și demonstrative (2007-2013)[6] și, în special, în Decizia
nr. 2006/974/CE a Consiliului din 19 decembrie 2006 privind programul
specific „Capacități”[7].
(3)       Forumul strategic european
pentru infrastructuri de cercetare (ESFRI) și Grupul de reflecție
pentru infrastructuri electronice (e-IRG) au elaborat și actualizat prima
Foaie de parcurs europeană pentru infrastructuri de cercetare.
(4)       De la intrarea în vigoare în
2009 a cadrului juridic comunitar aplicabil unui consorțiu pentru o
infrastructură europeană de cercetare (ERIC), două
infrastructuri europene de cercetare au primit statutul de ERIC.
(5)       Statele membre,
țările asociate, țările terțe, altele decât
țările asociate, și organizațiile interguvernamentale pot
fi membre ale unui ERIC.
(6)       Țările asociate
joacă un rol important în elaborarea și implementarea
infrastructurilor europene de cercetare și trebuie să poată
participa în ERIC la același nivel cu statele membre, deoarece își
aduc contribuția, prin sprijinul lor, la excelența științifică
a cercetării Uniunii și la competitivitatea economiei Uniunii.
(7)       Pentru a facilita
participarea țărilor asociate în ERIC, trebuie modificat articolul 9
alineatele (2) și (3) din Regulamentul (CE) nr. 723/2009, astfel încât
calitatea de membru și drepturile de vot ale acestor țări
să reflecte pe deplin contribuțiile lor,
ADOPTĂ PREZENTUL REGULAMENT:
Articolul 1
La articolul 9 din Regulamentul (CE) nr. 723/2009,
alineatele (2) și (3) se înlocuiesc cu următorul text:
„(2) Membrii unui ERIC sunt un stat membru
și cel puțin alte două state membre sau țări asociate.
Alte state membre sau țări asociate pot adera în orice moment ca
membri, în condiții echitabile și rezonabile prevăzute de
statut, sau ca observatori fără drept de vot, în condițiile
prevăzute de statut. Țările terțe, altele decât
țările asociate, și organizațiile interguvernamentale pot
deveni, de asemenea, membri ai unui ERIC, cu acordul adunării membrilor
menționată la articolul 12 litera (a) și în conformitate cu
condițiile și procedurile privind schimbarea membrilor,
prevăzute de statut.
(3) Statele membre sau țările
asociate dețin în comun majoritatea drepturilor de vot în adunarea
membrilor. În cazul unui ERIC găzduit de un stat membru, pentru
propunerile de modificare a statutului acestuia este necesar acordul
majorităţii statelor membre care sunt membre ale ERIC respectiv.”
Articolul 2
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament este obligatoriu în toate
elementele sale și se aplică direct în statele membre în conformitate
cu tratatele.
Adoptat la Bruxelles,
                                                                       Pentru
Consiliu
                                                                       Președintele
[1]               Regulamentul (CE) nr. 723/2009 al Consiliului privind
cadrul juridic comunitar aplicabil unui consorțiu pentru o
infrastructură europeană de cercetare (ERIC).
[2]               JO C , , p. .
[3]               JO C , , p. .
[4]               JO C , , p. .
[5]               JO L 206, 8.8.2009, p. 1.
[6]               JO L 412, 30.12.2006, p. 1.
[7]               JO L 54, 22.2.2007, p. 101.


               COMISIA EUROPEANĂ
            Bruxelles, 3.7.2017
            COM(2017) 356 final
            2017/0147(NLE)
            Propunere de
            REGULAMENT AL CONSILIULUI
            de modificare a Regulamentului (UE) 2017/127 în ceea ce privește anumite posibilități de pescuit

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) 2017/127 al Consiliului stabilește, pentru anul 2017, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii, iar pentru navele din Uniune, în anumite ape din afara acesteia. Aceste posibilități de pescuit sunt, de obicei, modificate de mai multe ori pe parcursul perioadei în care sunt în vigoare.

               •Coerența cu dispozițiile existente în domeniul de politică

               Măsurile propuse sunt concepute în conformitate cu obiectivele și cu normele politicii comune în domeniul pescuitului și sunt coerente cu politica de dezvoltare durabilă a Uniunii.

               •Coerența cu alte politici ale Uniunii

               Măsurile propuse sunt coerente cu alte politici ale Uniunii, în special cu politicile din domeniul mediului.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Temeiul juridic al prezentei propuneri îl constituie articolul 43 alineatul (3) din Tratatul privind funcționarea Uniunii Europene.

               Obligațiile Uniunii privind exploatarea sustenabilă a resurselor acvatice vii decurg din obligațiile prevăzute la articolul 2 din noul regulament de bază al PCP.

               •Subsidiaritatea (în cazul competențelor neexclusive)

               Propunerea este de competența exclusivă a Uniunii, în conformitate cu articolul 3 alineatul (1) litera (d) din tratat. În consecință, principiul subsidiarității nu se aplică.

               •Proporționalitate

                  Propunerea respectă principiul proporționalității din următorul motiv: PCP este o politică comună. În conformitate cu articolul 43 alineatul (3) din tratat, Consiliului îi revine obligația de a adopta măsurile de stabilire și de alocare a posibilităților de pescuit.

               •Alegerea instrumentului

               Instrumentul propus: regulament.

               3.REZULTATE ALE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultări cu părțile interesate

                  Propunerea ține cont de comentariile părților interesate, ale consiliilor consultative, ale administrațiilor naționale, ale organizațiilor de pescari și ale organizațiilor neguvernamentale.

               •Obținerea și utilizarea expertizei

                  Propunerea se bazează pe avizul științific al Consiliului internațional pentru explorarea apelor maritime (ICES) și cel al Comitetului științific, tehnic și economic pentru pescuit (CSTEP).

               •Evaluarea impactului

               Domeniul de aplicare al regulamentului privind posibilitățile de pescuit este circumscris de articolul 43 alineatul (3) din tratat.

               •Adecvarea și simplificarea reglementărilor

                  Nu se aplică.

               •Drepturi fundamentale

                  Nu se aplică.

               4.IMPLICAȚII BUGETARE

                  Măsurile propuse nu vor avea implicații bugetare.

               5.ALTE ELEMENTE

               •Explicații detaliate referitoare la prevederile specifice ale propunerii

               Modificările propuse vizează modificarea Regulamentului 2017/127 după cum se precizează în continuare.

               Bibanul-de-mare

               În prezent, capturile de biban-de-mare sunt interzise, cu o derogare care se aplică unui număr limitat de nave care pescuiesc cu unelte specifice. Derogarea acoperă, printre altele, navele care au înregistrat capturi de biban-de-mare în perioada cuprinsă între 1 iulie 2015 și 30 septembrie 2016 și care utilizează cârlige și paragate sau setci fixe, cu condiția de a continua să pescuiască utilizând aceleași categorii de unelte de pescuit. Întrucât raportul de captură istoric este legat de o navă anume, acest lucru ar putea pune probleme practice în momentul în care operatorul înlocuiește nava, deoarece pentru noua navă nu ar exista un raport de captură istoric și, prin urmare, ea nu ar fi vizată de derogarea menționată. Prin urmare, ar trebui să se clarifice faptul că, în astfel de cazuri, dreptul poate fi transferat către o altă navă, fără a se mări nici numărul navelor de pescuit ale Uniunii care fac obiectul acestei derogări, nici capacitatea globală de pescuit a acestora. Transferurile de drepturi către alte nave ar trebui implementate în conformitate cu normele naționale în vigoare, ținând cont de faptul că statele membre aplică sisteme diferite în cazul acestor transferuri.

               Uva

               În 2017, ca urmare a modificării valorii de referință pentru 2016, ICES a modificat, în avizul său, zonele de gestionare a uvei. Unele dintre aceste zone de gestionare revizuite nu coincid cu apele Uniunii din Marea Nordului. Zona de gestionare 3r a uvei este localizată în principal în apele norvegiene, însă o parte a acesteia aparține și apelor Uniunii, ea adăpostind unele bancuri de pești importante, situate de-o parte și de alta a liniei de demarcație dintre zonele de gestionare 2r și 3r. Pe această bază, este oportun să se asigure faptul că pescarii din UE pot avea acces la bancurile de uvă situate în apele Uniunii din zona de gestionare 3r, prin extinderea posibilităților de pescuit stabilite pentru zona de gestionare 2r pentru a include și apele Uniunii din zona de gestionare 3r.

               Șprotul

               Avizele anuale furnizate de ICES în ceea ce privește șprotul (Sprattus sprattus) din Marea Nordului acoperă perioada cuprinsă între 1 iulie și 30 iunie. Este, prin urmare, oportun ca TAC pentru șprot să urmeze calendarul acestor avize. Conform avizului ICES, capturile de șprot din Marea Nordului nu ar trebui să depășească 170 387 de tone în perioada cuprinsă între 1 iulie 2017 și 30 iunie 2018. Posibilitățile de pescuit pentru șprot ar trebui deci să fie stabilite în consecință.

               Peștele-spadă din Marea Mediterană

               În timpul reuniunii anuale a ICCAT din 2016, care a avut loc la Vilamoura în Portugalia, părțile contractante la ICCAT, precum și părțile, entitățile sau entitățile de pescuit cooperante necontractante ale ICCAT, au făcut un pas decisiv în abordarea situației alarmante a peștelui-spadă din Marea Mediterană, prin adoptarea unui plan de recuperare pe 15 ani [Recomandarea (16-05) a ICCAT].

               Prin scrisoarea adresată Secretariatului ICCAT în decembrie 2016, Uniunea Europeană a confirmat că va implementa dispoziția din Recomandarea (16-05) a ICCAT începând cu 1 ianuarie 2017. În plus, Uniunea Europeană a confirmat că va implementa perioada de încetare a activităților de pescuit menționată la punctul 11 din Recomandarea (16-05) a ICCAT în intervalul dintre 1 ianuarie și 31 martie, începând din 2017.

               Odată cu adoptarea Recomandării (16-05), ICCAT a stabilit o captură totală admisibilă (TAC) de 10 500 de tone pentru peștele-spadă din Marea Mediterană. Cu toate acestea, TAC nu a fost alocată părților, entităților sau entităților de pescuit cooperante necontractante ale ICCAT, astfel încât, la momentul publicării Regulamentului (UE) 2017/127 al Consiliului, partea Uniunii era nedeterminată. ICCAT a instituit un grup de lucru pentru a defini un sistem de alocare justă și echitabilă a TAC pentru peștele-spadă din Marea Mediterană și un mecanism de gestionare a TAC, precum și pentru a stabili o cotă pentru părțile, entitățile sau entitățile de pescuit cooperante necontractante ale ICCAT pentru 2017.

               În cursul reuniunii acestui grup de lucru, care a avut loc la Madrid în perioada 20-22 februarie 2017, s-a ajuns la un acord între părți cu privire la alocarea cotelor pentru 2017 și s-a convenit un compromis în ceea ce privește gestionarea contingentului pentru 2017. În cadrul acestui compromis, partea Uniunii a fost fixată la 70,756 % din TAC a ICCAT, și anume la 7 410,48 tone în 2017.

               Este oportun să se transpună partea Uniunii în dreptul UE și să se stipuleze cotele statelor membre, pe baza capturilor istorice efectuate în perioada de referință 2012-2015, care a fost considerată fiabilă.

               Crevetele nordic

               În luna martie 2017, ICES a emis avizul privind capturile de crevete nordic (Pandalus borealis) din diviziunea ICES IVa Est și subdiviziunea ICES 20 (nordul Mării Nordului, în Fosa Norvegiană și în Skagerrak). În urma consultărilor cu Norvegia, s-a decis că alocarea de crevete nordic pentru UE în Skagerrak va fi de 3 856 de tone.

               Capturile accidentale asociate

               Regulamentul (UE) 2017/595 al Consiliului de modificare a Regulamentului (UE) 2017/127 în ceea ce privește anumite posibilități de pescuit (prima modificare a Regulamentului privind posibilitățile de pescuit) a eliminat tabelul referitor la posibilitățile de pescuit pentru limandă și cambulă în apele Uniunii din zonele IIa și IV. Prin urmare, este oportun să se elimine limanda din notele de subsol unde este menționată ca specie asociată ale cărei capturi accidentale sunt luate în considerare în temeiul aceleiași cote și fac obiectul unui anumit plafon procentual.

               2017/0147 (NLE)

               Propunere de

               REGULAMENT AL CONSILIULUI

               de modificare a Regulamentului (UE) 2017/127 în ceea ce privește anumite posibilități de pescuit

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (3),

               având în vedere propunerea Comisiei Europene,

               întrucât:

               (1)Regulamentul (UE) 2017/127 al Consiliului
                  1
                stabilește, pentru anul 2017, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii, iar pentru navele din Uniune, în anumite ape din afara acesteia.

               (2)Deoarece derogarea care autorizează capturarea bibanului-de-mare cu anumite tipuri de unelte de pescuit este legată de rapoartele istorice privind capturile efectuate cu respectivele unelte, ar trebui clarificat faptul că acest drept de derogare se păstrează atunci când navele de pescuit sunt înlocuite și ar trebui să se asigure în același timp faptul că nu va crește nici numărul navelor care fac obiectul derogării, nici capacitatea globală de pescuit a acestora.

               (3)În 2017, ca urmare a modificării valorii de referință pentru 2016, Consiliul Internațional pentru Explorarea Apelor Maritime (ICES) a modificat, în avizul său, zonele de gestionare a uvei. Zona de gestionare 3r a uvei este localizată în principal în apele norvegiene, însă o parte a acesteia aparține și apelor Uniunii, ea adăpostind unele bancuri de pești importante, situate de-o parte și de alta a liniei de demarcație dintre zonele de gestionare 2r și 3r. Este oportun să se asigure faptul că pescarii din UE pot avea acces la bancurile de uvă situate în apele Uniunii din zona de gestionare 3r. Astfel, posibilitățile de pescuit stabilite pentru zona de gestionare 2r ar trebui să includă și apele Uniunii din zona de gestionare 3r.

               (4)La 27 martie 2017, ICES a emis un aviz privind capturile de crevete nordic (Pandalus borealis) din diviziunea ICES IVa Est și subdiviziunea ICES 20 (nordul Mării Nordului, în Fosa Norvegiană și în Skagerrak). Pe baza acestui aviz și în urma consultărilor cu Norvegia, este oportun să se stabilească la 3 856 de tone partea de crevete nordic a Uniunii în zona Skagerrak și să se modifice cota Uniunii în Fosa Norvegiană.

               (5)Conform avizului ICES din 7 aprilie 2017, capturile de șprot (Sprattus sprattus) din Marea Nordului nu ar trebui să depășească 170 387 de tone în perioada cuprinsă între 1 iulie 2017 și 30 iunie 2018. Posibilitățile de pescuit pentru șprot ar trebui să fie stabilite în consecință.

               (6)Regulamentul (UE) 2017/595 al Consiliului
                  2
                a eliminat tabelul referitor la posibilitățile de pescuit pentru limandă (Limanda limanda) și cambulă (Platichthys flesus) în apele Uniunii din diviziunea ICES IIa și subzona ICES IV prevăzute în anexa IA la Regulamentul (UE) 2017/127. Prin urmare, este oportun să se elimine limanda din notele de subsol ale anexei IA la Regulamentul (UE) 2017/127 care se referă la limandă ca specie asociată capturată accidental.

               (7)În cadrul reuniunii sale anuale din 2016, Comisia internațională pentru conservarea tonului din Oceanul Atlantic (ICCAT) a adoptat Recomandarea (16-05) care stabilea valoarea capturii totale admisibile (TAC) pentru peștele-spadă din Marea Mediterană (Xiphias gladius) la 10 500 de tone și instituia un grup de lucru pentru definirea unui sistem de alocare justă și echitabilă a TAC pentru peștele-spadă din Marea Mediterană, pentru definirea mecanismului de gestionare a TAC și pentru stabilirea cotei alocate părților contractante, precum și părților, entităților sau entităților de pescuit necontractante cooperante  pentru 2017.

               (8)Prin scrisoarea adresată Secretariatului ICCAT la 23 decembrie 2016, Uniunea a confirmat că va implementa Recomandarea (16-05) a ICCAT începând cu 1 ianuarie 2017. În particular, Uniunea a confirmat că va implementa perioada de încetare a activităților de pescuit care vizează peștele-spadă din Marea Mediterană, menționată la punctul 11 din Recomandarea (16-05) a ICCAT, în intervalul dintre 1 ianuarie și 31 martie, începând din 2017. Prin urmare, este oportun să se introducă această încetare a activităților de pescuit sub forma unei condiții legate în mod funcțional de stabilirea și de alocarea posibilităților de pescuit pentru peștele-spadă din Marea Mediterană.

               (9)Grupul de lucru instituit prin Recomandarea (16-05) a ICCAT s-a întrunit în perioada 20-22 februarie 2017 și a propus o cheie de alocare, precum și un compromis în ceea ce privește gestionarea utilizării cotelor pentru 2017. În cadrul acestui compromis, partea Uniunii a fost fixată la 70,756 % din TAC a ICCAT, și anume la 7 410,48 tone în 2017. Prin urmare, este oportun să se transpună cota Uniunii în dreptul UE și să se stipuleze cotele statelor membre. Alocarea se bazează pe capturile istorice efectuate în cursul perioadei de referință 2012-2015.

               (10)Limitele de captură prevăzute de Regulamentul (UE) 2017/127 se aplică de la 1 ianuarie 2017. Dispozițiile prezentului regulament privind limitele de captură ar trebui să se aplice, prin urmare, de la aceeași dată. Această aplicare retroactivă nu aduce atingere principiilor securității juridice și protecției așteptărilor legitime, întrucât posibilitățile de pescuit în cauză nu au fost încă epuizate.

               (11)Prin urmare, Regulamentul (UE) 2017/127 ar trebui să fie modificat în consecință,

               ADOPTĂ PREZENTUL REGULAMENT:

               Articolul 1
                  Modificări aduse Regulamentului (UE) 2017/127

               1.La articolul 9 alineatul (2) al treilea paragraf, se adaugă următoarea teză:

               „În caz de înlocuire a unei nave de pescuit a Uniunii, acest drept poate fi transferat unei alte nave, cu condiția ca nici numărul navelor de pescuit ale Uniunii care fac obiectul acestei derogări, nici capacitatea globală de pescuit a acestora să nu crească.”

               Anexele IA și ID la Regulamentul (UE) 2017/127 se modifică în conformitate cu anexa la prezentul regulament.

               Articolul 2

               Prezentul regulament intră în vigoare în ziua următoare datei publicării în Jurnalul Oficial al Uniunii Europene.

               Se aplică de la 1 ianuarie 2017.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                     Pentru Consiliu

                     Președintele

                     (1)
                  Regulamentul (UE) 2017/127 al Consiliului din 20 ianuarie 2017 de stabilire, pentru anul 2017, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 24, 28.1.2017, p. 1-172).

                     (2)
                  Regulamentul (UE) 2017/595 al Consiliului din 27 martie 2017 de modificare a Regulamentului (UE) 2017/127 în ceea ce privește anumite posibilități de pescuit (JO L 81, 28.3.2017, p. 6–13).

    ---documentbreak---

               COMISIA EUROPEANĂ
            Bruxelles, 3.7.2017
            COM(2017) 356 final
            ANEXĂ
            la
            PROPUNEREA DE REGULAMENT AL CONSILIULUI
            de modificare a Regulamentului (UE) 2017/127 în ceea ce privește anumite posibilități de pescuit

               1.Anexa IA la Regulamentul (UE) 2017/127 se modifică după cum urmează:

               (a) tabelul referitor la posibilitățile de pescuit pentru uvă și capturi accidentale asociate în apele Uniunii din diviziunile IIa, IIIa și IV se înlocuiește cu următorul tabel:

               „

                        Specia:

                        Uvă și capturi accidentale asociate

                        Zona:

                        Apele Uniunii din diviziunile IIa, IIIa și IV(1)

                        Ammodytes spp.

                        Danemarca

                        458 552

                        (2)

                        TAC analitică

                        Regatul Unit

                        10 024

                        (2)

                        Articolul 3 din Regulamentul (CE) nr. 847/96 nu se aplică

                        Germania

                         701

                        (2)

                        Articolul 4 din Regulamentul (CE) nr. 847/96 nu se aplică

                        Suedia

                        16 838

                        (2)

                        Uniunea

                        486 115

                        TAC

                        486 115

                        (1)

                        Cu excepția apelor situate în limita a șase mile marine de la liniile de bază ale Regatului Unit la Shetland, Fair Isle și Foula.

                        (2)

                        Fără a aduce atingere obligației de debarcare, capturile accidentale de merlan și de macrou pot reprezenta până la 2 % din cotă (OT1/*2A3A4). Atunci când un stat membru utilizează prezenta dispoziție în ceea ce privește o specie capturată accidental în cadrul acestei activități de pescuit, statul membru respectiv nu poate utiliza nicio dispoziție de flexibilitate interspecii în legătură cu capturile accidentale din specia respectivă.

                        Condiție specială: în limitele cotelor menționate anterior, nu se pot pescui cantități mai mari decât cele indicate mai jos în următoarele zone de gestionare a uvei, astfel cum sunt definite în anexa IID:

                        Zona: Apele Uniunii din zonele de gestionare a uvei

                        1r

                        2r și 3r

                        4

                        5r

                        6

                        7r

                        (SAN/234_1R)

                        (SAN/234_2R) pentru 2r; (SAN/234_3R) pentru 3r

                        (SAN/234_4)

                        (SAN/234_5R)

                        (SAN/234_6)

                        (SAN/234_7R)

                        Danemarca

                        241 443

                        165 965

                        50 979

                         0

                         165

                         0

                        Regatul Unit

                        5 278

                        3 628

                        1 114

                         0

                         4

                         0

                        Germania

                         369

                         254

                         78

                         0

                         0

                         0

                        Suedia

                        8 866

                        6 094

                        1 872

                         0

                         6

                         0

                        Uniunea

                        255 956

                        175 941

                        54 043

                         0

                         175

                         0

                        Total

                        255 956

                        175 941

                        54 043

                         0

                         175

                         0

               ”

               (b) tabelul referitor la posibilitățile de pescuit pentru crevete nordic în diviziunea IIIa se înlocuiește cu următorul tabel:

               „

                        Specia:

                        Crevete nordic

                        Zona:

                        IIIa

                        Pandalus borealis

                        (PRA/03A.)

                        Danemarca

                        2 506

                        TAC de precauție

                        Suedia

                        1 350

                        Se aplică articolul 7 alineatul (2) din prezentul regulament.

                        Uniunea

                        3 856

                        TAC

                        7 221

               ”

               (c) tabelul referitor la posibilitățile de pescuit pentru crevete nordic în apele norvegiene la sud de 62° N se înlocuiește cu următorul tabel:

               „

                        Specia:

                        Crevete nordic

                        Zona:

                        Apele norvegiene la sud de 62° N

                        Pandalus borealis

                        (PRA/04-N.)

                        Danemarca

                         211

                        TAC analitică

                        Suedia

                         123

                        (1)

                        Articolul 3 din Regulamentul (CE) nr. 847/96 nu se aplică

                        Uniunea

                         334

                        Articolul 4 din Regulamentul (CE) nr. 847/96 nu se aplică

                        TAC

                        Nu se aplică

                        (1)

                        Capturile accidentale de cod, eglefin, polac, merlan și cod saithe trebuie să fie scăzute din cotele alocate acestor specii.

               ”

               (d) tabelul referitor la posibilitățile de pescuit pentru șprot și capturi accidentale asociate în apele Uniunii din diviziunile IIa și IV se înlocuiește cu următorul tabel:

               „

                        Specia:

                        Șprot și capturi accidentale asociate

                        Zona:

                        Apele Uniunii din diviziunile IIa și IV

                        Sprattus sprattus

                        Până la 30 iunie 2017

                        De la 1 iulie 2017 până la 30 iunie 2018

                        (SPR/2AC4-C)

                        (SPR/2AC4-E)

                        Belgia

                         376

                        1 828

                        (1)

                        TAC analitică

                        Danemarca

                        29 755

                        144 711

                        (1)

                        Germania

                         376

                        1 828

                        (1)

                        Franța

                         376

                        1 828

                        (1)

                        Țările de Jos

                         376

                        1 828

                        (1)

                        Suedia

                        1 330

                        1 330

                        (1) (2)

                        Regatul Unit

                        1 241

                        6 034

                        (1)

                        Uniunea

                        33 830

                        159 387

                        Norvegia

                         0

                        10 000

                        Insulele Feroe

                         0

                        1 000

                        (3)

                        TAC

                        33 830

                        170 387

                        (1)

                        Fără a aduce atingere obligației de debarcare, capturile accidentale de merlan pot reprezenta până la 2 % din cotă [(OTH/*2AC4C) pentru capturile efectuate până la 30 iunie 2017; (OTH/*2AC4E) pentru capturile efectuate de la 1 iulie 2017 până la 30 iunie 2018]. Atunci când un stat membru utilizează prezenta dispoziție în ceea ce privește o specie capturată accidental în cadrul acestei activități de pescuit, statul membru respectiv nu poate utiliza nicio dispoziție de flexibilitate interspecii în legătură cu capturile accidentale din specia respectivă.

                        (2)

                        Inclusiv uva.

                        (3)

                        Poate conține maximum 4 % capturi accidentale de hering.

               ”

               (e)în tabelul referitor la posibilitățile de pescuit pentru șprot și capturi accidentale asociate în diviziunea IIIa, nota de subsol (1) se înlocuiește cu următorul text:

               „(1)Fără a aduce atingere obligației de debarcare, capturile accidentale de merlan și de eglefin pot reprezenta până la 5 % din cotă (OTH/*03A.). Atunci când un stat membru utilizează prezenta dispoziție în ceea ce privește o specie capturată accidental în cadrul acestei activități de pescuit, statul membru respectiv nu poate utiliza nicio dispoziție de flexibilitate interspecii în legătură cu capturile accidentale din specia respectivă.”

               2.În anexa ID la Regulamentul (UE) 2017/127, tabelul referitor la posibilitățile de pescuit pentru pește-spadă în Marea Mediterană se înlocuiește cu următorul tabel:

               „

                        Specia:

                        Pește-spadă

                        Zona:

                        Marea Mediterană

                        Xiphias gladius

                        (SWO/MED)

                        Croația

                        Cipru

                        Spania

                        Franța

                        Grecia

                        Italia

                        Malta

                        16

                        59

                        1 822,49

                        127,02

                        1 206,45

                        3 736,26

                        443,26

                        (1)

                        (1)

                        (1)

                        (1)

                        (1)

                        (1)

                        (1)

                        TAC analitică

                        Articolul 3 din Regulamentul (CE) nr. 847/96 nu se aplică

                        Articolul 4 din Regulamentul (CE) nr. 847/96 nu se aplică

                        Uniunea

                        7 410,48

                        (1)

                        TAC

                        10 500

                        (1) Cota Uniunii poate fi pescuită doar între 1 aprilie 2017 și 31 octombrie 2017.”